Straatligkinders maak debuut op Afrikaanse top-20In vandeesweek se Maroela Media Afrikaanse Top‑20 is daar vier snitte wat styg, ses wat daal en agt wat onveranderd bly en twee liedjies wat die week se top-20 betree. Die Afrikaanse rockgroep, Straatligkinders, se laaste album het in 2012 verskyn, maar verlede jaar het die hoofsanger, Bouwer Bosch, aanhangers verbaas toe dié groep weer nuwe asem in die alternatiewe Afrikaanse mark geblaas het met hul jongste album, Verdwyn. Die eerste snit vanaf dié album, “Wonder”, betree vandeesweek se top-20 op nommer 16. Early B maak ook vandeesweek sy verskyning op die top-20 as gevolg van sy gewildheid op aanlyn-aflaaiplatforms met “Potte”. Demi Lee Moore van Die Kontrak-faam behou haar nommer een‑posisie met “Mis eet slaap herhaal”.